Cerezo Osaka

ay isang koponan ng putbol sa bansang Hapon, na kasalukuyang kasama sa ligang J.League. Ang pangalan ng koponan na Cerezo (Kastila para sa puno ng seresa) ay ang opisyal na bulaklak din ng lungsod ng Ōsaka, ang seresang namumulaklak. Ang opisyal na tahanan para sa koponan ay ang lungsod ng Osaka at lungsod ng Sakai.

Kasaysayan 

Nagsimula ang koponan noong 1957 na orihinal na tinatawag bilang Yanmar Diesel at kompanyang koponan ng Yanmar. Ang koponan din na ito ay orihinal na tagapagtatag ng Japan Soccer League (JSL) na nabuwag na ngayon. Sa kabuuang apat na titulo sa ligang Hapon sa kredito nito, ito ang tagapagtaguyod ng JSL hanggang 1990 nang una itong umalis at sumali sa dating Japan Football League (JFL) noong 1992.

Noong 1993, ang koponan ay naging Osaka Football Club Ltd., at kinuha ang pangalang Cerezo pagkatapos ng isang pampublikong patimpalak. Ang pangalang cerezo ay seresa sa wikang Kastila na siyang opisyal na bulaklak ng Osaka, ang seresang namumulaklak. Noong 1994, nanalo sila ng kampeonato sa JFL at umangat ang ranggo sa J1 League noong 1995. Sumabay rin ito sa pagpasok nila sa finals o pagtatapos ng Emperor's Cup (Kopa ng Emperador) ngunit natalo sila Bellmare Hiratsuka.

Pinaalis ang Cerezo mula sa J1 at J2 ng tatlong beses ngunit kasalukuyan silang naglalaro para sa ligang J1 League. Nakapangatlong puwesto ang koponan nang natapos ang season ng 2017. Nang kaparehong taon, nanalo sila ng J.League YBC Levain Cup, ang unang pangunahing titulo para sa Cerezo Osaka. Ang huling laro nila noong 2017 ay laban sa Kawasaki Frontale.

Noong 1 Enero 2018, nanalo ang Cerezo Osaka ng Emperor's Cup, ang kanilang ikalawang pangunahing titulo. Kalaban nila ang Yokohama F. Marinos sa tunggalian na ito at nanalo ang Cerezo Osaka sa puntos na 2-1. Sa sumunod na buwan, sa 10 Pebrero 2018, nanalo sila sa Fuji Xerox Super Cup at naging kalaban nila ang Kawasaki Frontale muli. Pakalipas ng mga taon, pinalitan nila ang pangalan ng korporasyon mula sa Osaka Soccer Club, Co. Ltd. tungo sa Cerezo Osaka Co., Ltd.

Pangunahing tahanan, kulay, uniporme, kalaban at maskot 

Sa mga lungsod ng Osaka at Sakai sa bansang Hapon ang kanilang pangunahing tahanan. Naglalaro ang koponan sa Istadiyum ng Kincho, kasama ang ilang malalaking mga laro na ginaganap sa Istadiyum ng Nagai ng Yanmar. Nagsasanay ang koponan sa Liwasang Pampalakasan ng Minami Tsumori Sakura sa Pulong Pampalakasan ng Maishima, at sa Amagasaki Yanmar Diesel Ground.

Rosas ang kulay ng koponang Cerezo, tulad ng kulay ng ng pamumulakak ng seresa na kung saan nakabatay ang pangalan nito. Asul-marino at itim ang kombinasyong kulay nila. May mga logo ng kanilang isponsor na nakalagay sa kanilang uniporme. Noong panahon na Yanmar Diesel pa sila na naganap noong huling bahagi ng dekada 1970 hanggang kalagitnaan ng dekada 1980, lahat ng uniporme ay kulay pula na nagpapaalala ng Deportivo Toluca.

Ang pinakamalaking katunggali ng Cerezo Osaka ay ang kasamang koponan nito na Gamba Osaka. Tinutukoy na Osaka derby ang paglalaban ng Cerezo Osaka at Gamba Osaka. Isang hayop na lobo ang maskot ng koponan na may pangalang Lobby. Si Madama Lobina naman ang isa pang maskot nila na ina ni Lobby.

Tala bilang kasapi ng J.League 

 Mga daglat

 Kop. = Bilang ng mga koponan
 Pos. = Posisyon sa liga
 Pagadalo/G = Karniwang pagdalo sa liga

Mga manlalaro

Kasalukuyang pangkat 
Huling naisapanahon noong 11 Hulyo 2019.

Tandaan: Ipinapahiwatig ng mga watawat ang pambansang koponan na binibigay kahulugan ng patakaran sa pagiging karapat-dapat ng FIFA. Maaring higit sa isa ang kabansaan hindi pang-FIFA na mayroon ang isang manlalaro.

Nahiram na mga manlalaro 
Huling naisapanahon noong 11 Hulyo 2019.

Tandaan: Ipinapahiwatig ng mga watawat ang pambansang koponan na binibigay kahulugan ng patakaran sa pagiging karapat-dapat ng FIFA. Maaring higit sa isa ang kabansaan hindi pang-FIFA na mayroon ang isang manlalaro.

Pangkat na nasa baba ng 23 taong gulang o under-23 
Huling naisapanahon noong 2018.

Tandaan: Ipinapahiwatig ng mga watawat ang pambansang koponan na binibigay kahulugan ng patakaran sa pagiging karapat-dapat ng FIFA. Maaring higit sa isa ang kabansaan hindi pang-FIFA na mayroon ang isang manlalaro.

Mga sanggunian 

Mga artikulong naglalaman ng teksto sa wikang Hapones
Mga koponan ng putbol sa Hapon